Johann Joseph Fux
Johann Joseph Fux var en østrigsk komponist og musikteoretiker. Johann Joseph Fux var i en årrække knyttet til Sankt Stephans-katedralen i Wien og virkede desuden som hofkapelmester.
Han skrev operaer, oratorier, kirkemusik og instrumentalmusik i tidens koncerterende stil, men har desuden komponeret messer og motetter i den ældre Palestrinastil, som han beskrev i den betydningsfulde lærebog i kontrapunkt Gradus ad Parnassum (1725).
Johann Joseph Fux' musik blev katalogiseret af Ludwig von Köchel, der også registrerede Wolfgang Amadeus Mozarts værker.